স্টাফ রিপোর্টার ॥ হবিগঞ্জ আধুনিক জেলা সদর হাসপাতালে প্রতি মাসে গড়ে মারা যাচ্ছে ৫০ শিশু। এদের অধিকাংশই নবজাতক। গতকাল শুক্রবার দুপুরের মধ্যে মারা যায় দুই নবজাতক। অভিভাবকদের অসচেতনতাই মৃত্যুর মুল কারণ বলে দাবি করছেন চিকিৎসকরা। হাসপাতাল সূত্র জানায়, গতকাল শুক্রবার দুপুরে সদর উপজেলার পইল গ্রামের আব্দুন নূর তার নবজাতক শিশুকে হাসপাতালে নিয়ে আসলে কিছুক্ষণের মধ্যেই সে মারা যায়। ভোরেও এক নবজাতক হাসপাতালে আনার ১৫ মিনিটের মধ্যে মৃত্যুর কোলে ঢলে পড়ে। হাসপাতালের মেডিকেল অফিসার ডাঃ দেবাশীষ দাশ জানান, নবজাতক শিশু দু’টিকে মুমূর্ষু অবস্থায় হাসপাতালে আনা হয়েছিল। প্রায়ই এ ধরণের ঘটনা ঘটে। অভিভাবকদের সচেতনতার অভাবে নবজাতকদের বিভিন্ন সমস্যা হয়। যথাসময়ে চিকিৎসার অভাবে এসব শিশুর অধিকাংশই মারা যায়। হাসপাতাল সূত্রে আরো জানা যায়, ফেব্র“য়ারি মাসের ...